**ΕΝΙΑΙΟΣ   ΣΥΛΛΟΓΟΣ   ΕΡΓΑΖΟΜΕΝΩΝ Ψ.Ν.Α**

**Διεύθυνση**
**Λεωφόρος Αθηνών 374 (**[Χάρτης](http://www.psyhat.gr/contact/map)**)
Χαϊδάρι, Αθήνα Τ.Κ. 12462
τηλ. 213 2054152**

**FAX: 2132054321**

<http://sylogosdafni.blogspot.gr/>

Email:sylogosdafni@gmail.com

                  ΧΑΪΔΑΡΙ 29/09/2*0*20

                                                                                                           Αρ.  πρωτ: 57

**ΔΕΛΤΙΟ ΤΥΠΟΥ - ΚΑΤΑΓΓΕΛΙΑ**

ΕΡΓΑΣΙΑΚΟΣ ΜΕΣΑΙΩΝΑΣ ΣΤΟ Ψ.Ν.Α. - ΔΑΦΝΙ ΑΠΟ ΤΗΝ ΕΡΓΟΛΑΒΙΚΗ ΕΤΑΙΡΕΙΑ ΚΑΘΑΡΙΣΜΟΥ

 Ο Σύλλογος εργαζομένων ΨΝΑ γίνεται  αποδέκτης συχνών καταγγελιών από εργαζόμενες του ιδιωτικού συνεργείου κατά της εργολαβικής εταιρίας καθαρισμού, για συστηματική παραβίαση της εργασιακής νομοθεσίας και των συλλογικών συμβάσεων, την έλλειψη μέτρων υγιεινής και ασφάλειάς τους, καθώς και αναφορές εκφοβισμού και τρομοκράτησης, υπό την απειλή απόλυσής τους.

Ενώ το Νοσοκομείο πληρώνει αδρά για τις εργασίες καθαρισμού (στις οποίες περιλαμβάνονται οι πλήρεις αποδοχές και οι εισφορές των εργαζομένων για βαρέα και ανθυγιεινή εργασία), η εργολαβική εταιρία ανενόχλητη συνεχίζει να παρανομεί μη καταβάλλοντας τις νόμιμες αποδοχές και εισφορές. **Για εξάωρη/εξαήμερη εβδομαδιαία απασχόληση καταβάλλει στις καθαρίστριες μηνιαία 330,00€ - 350,00€, υποχρεώνοντας τις εργαζόμενες να υπογράφουν μηνιαίες εξοφλητικές αποδείξεις, με σημαντικά υψηλότερα ποσά από αυτά που πραγματικά τους καταβάλλονται.** Ο εργολάβος δεν αποδίδει εισφορές για βαριά και ανθυγιεινή εργασία, δεν λαμβάνει υπ’ όψη του προϋπηρεσίες, δεν καταβάλλει οικογενειακά επιδόματα, δεν αποζημιώνει για εργασία Κυριακών και Αργιών, δεν χορηγεί στο σύνολό της την προβλεπόμενη κανονική άδεια κ.ο.κ. **Απαιτεί οι εργαζόμενες κάθε μήνα να προσέρχονται στην έδρα της εταιρείας, να υπογράφουν σε λευκά χαρτιά ή σε χαρτιά που τους αποκρύπτουν το περιεχόμενό τους, τα οποία δεν τους επιτρέπουν ούτε να τα βλέπουν, ούτε να λαμβάνουν αντίγραφα.** Οι ενέργειες αυτές επιφέρουν βλαπτικές μεταβολές των συμβάσεων εργασίας και γίνονται σε βάρος των εργασιακών τους δικαιωμάτων. **Επισημαίνουμε ότι η εταιρεία είναι υποχρεωμένη να καταβάλλει το σύνολο των αποδοχών τους μέσω τραπέζης, σύμφωνα με την ισχύουσα νομοθεσία, αποκλειστικά σε λογαριασμούς πληρωμών των δικαιούχων μισθωτών.**

Παρ’ ότι έχουν γίνει καταγγελίες κατ’ επανάληψη για τις μεθόδους που χρησιμοποιεί η εταιρεία, το Υπουργείο Υγείας, το Υπουργείο Εργασίας, η Επιθεώρηση Εργασίας, ο ΕΦΚΑ (πρώην Ι.Κ.Α.), η Εθνική Αρχή Διαφάνειας (ΣΔΟΕ), **αλλά πρωτίστως το Διοικητικό Συμβούλιο του Νοσοκομείου, δεν προβαίνουν στις ενέργειες που οφείλουν να κάνουν για την προάσπιση του δημοσίου συμφέροντος.**

**Ο Σύλλογος εργαζομένων ΨΝΑ καταγγέλλει τρία συγκεκριμένα μέλη του Διοικητικού συμβουλίου του Νοσοκομείου**, που κατ’ επανάληψη με τη ψήφο τους αγνοούν και ακυρώνουν τις εισηγήσεις της υπηρεσίας για πολλές και σοβαρές παραβάσεις του εργολάβου στην τήρηση των όρων της σύμβασης καθαρισμού.

**Τα ίδια αυτά μέλη καθ’ υπόδειξη του εργολάβου** **με κοινοποίηση εξωδίκων του, παρέπεμψαν με την ψήφο τους σε Ε.Δ.Ε. συνάδελφό μας, ο οποίος ήταν επιφορτισμένος με τον έλεγχο υλοποίησης της σύμβασης καθαριότητας, ώστε δήθεν να διερευνηθεί η αμεροληψία του, αντί να προβούν σε ενέργειες προστασίας του υπαλλήλου, απόρριψης των ισχυρισμών του εργολάβου και προάσπισης του δημοσίου συμφέροντος, ενώ δεν ζήτησαν ποτέ τη συνδρομή των ελεγκτικών αρχών ως όφειλαν.**

**ΑΠΑΙΤΟΥΜΕ**

1.   ΤΗΝ ΔΙΑΣΦΑΛΙΣΗ ΚΑΤΑΒΟΛΗΣ ΤΩΝ ΝΟΜΙΜΩΝ ΑΠΟΔΟΧΩΝ ΚΑΙ ΤΗΝ ΠΛΗΡΗ ΕΦΑΡΜΟΓΗ ΤΗΣ ΕΡΓΑΤΙΚΗΣ ΚΑΙ ΑΣΦΑΛΙΣΤΙΚΗΣ ΝΟΜΟΘΕΣΙΑΣ ΑΠΟ ΤΗΝ ΑΝΑΔΟΧΟ ΕΡΓΟΛΑΒΙΚΗ ΕΤΑΙΡΙΑ, ΣΥΜΦΩΝΑ ΜΕ ΤΗ ΣΥΜΒΑΣΗ ΥΠ. ΑΡΙΘ. 48.10 ΠΡΟΣ ΤΟΥΣ ΕΡΓΑΖΟΜΕΝΟΥΣ ΤΗΣ.

2.   ΝΑ ΣΤΑΜΑΤΗΣΕΙ ΤΩΡΑ ΚΑΘΕ ΜΟΡΦΗ ΕΚΦΟΒΙΣΜΟΥ ΚΑΙ ΕΚΔΙΩΞΗΣ ΣΤΙΣ ΚΑΘΑΡΙΣΤΡΙΕΣ ΑΠΟ ΤΟΝ ΕΡΓΟΔΟΤΗ.

3.   ΝΑ ΓΙΝΕΙ ΑΜΕΣΩΣ ΕΛΕΓΧΟΣ ΑΠΟ ΤΙΣ ΕΛΕΚΤΙΚΕΣ ΑΡΧΕΣ ΓΙΑ ΤΥΧΟΝ «ΔΗΜΙΟΥΡΓΙΑ» ΚΑΙ ΔΙΑΚΙΝΗΣΗ «**ΜΑΥΡΟΥ ΧΡΗΜΑΤΟΣ**»

4.   ΑΜΕΣΗ ΕΚΔΙΩΞΗ ΤΩΝ ΕΡΓΟΛΑΒΩΝ ΚΑΙ ΤΩΝ ΙΔΙΩΤΙΚΩΝ ΣΥΝΕΡΓΕΙΩΝ ΑΠΟ ΤΑ ΔΗΜΟΣΙΑ ΝΟΣΟΚΟΜΕΙΑ

5.   ΑΜΕΣΕΣ ΠΡΟΣΛΗΨΕΙΣ ΜΟΝΙΜΟΥ ΠΡΟΣΩΠΙΚΟΥ ΣΤΗΝ ΚΑΘΑΡΙΟΤΗΤΑ ΚΑΙ ΣΕ ΟΛΟΥΣ ΤΟΥΣ ΚΛΑΔΟΥΣ

**ΚΑΛΟΥΜΕ**

**ΣΕ ΣΥΓΚΕΝΤΡΩΣΗ - ΠΑΡΑΣΤΑΣΗ ΔΙΑΜΑΡΤΥΡΙΑΣ ΣΤΙΣ 14.10.2020 ΚΑΙ ΩΡΑ 11:00 ΣΤΑ ΓΡΑΦΕΙΑ ΤΗΣ ΔΙΟΙΚΗΣΗΣ ΤΟΥ ΝΟΣΟΚΟΜΕΙΟΥ**

**TO Δ.Σ.**

**ΚΟΙΝΟΠΟΙΗΣΗ:**

1.    ΥΠΟΥΡΓΟ ΥΓΕΙΑΣ κ. Bασ. Kικίλια, Αριστοτέλους 19 - Αθήνα, e-mail: minister@moh.gov.gr

2.    ΥΠΟΥΡΓΟ ΕΡΓΑΣΙΑΣ κ. Ι. Βρούτση, Σταδίου 29 - Αθήνα, fax: 2103244377

3.    ΔΙΟΙΚΗΤΗ 2ης Υ.ΠΕ.ΠΕΙΡΑΙΩΣ & ΑΙΓΑΙΟΥ κ. Χρ. Ροïλό, Θηβών 198 - Άγιος Ιωάννης Ρέντης, Τ.Κ. 18233, e-mail: proedros@2dype.gr

4.    ΔΙΟΙΚΗΤΗ & ΠΡΟΕΔΡΟ Δ.Σ. Ε.Φ.Κ.Α. κ. Χρ. Χάλαρη, Ακαδημίας 22 – Αθήνα, Τ.Κ. 10671

5.    Σ.ΕΠ.Ε. Αγησιλάου 10 - ΑΘΗΝΑ, Τ.Κ. 10437, fax: 2108230955, 2105231215

6.    ΔΙΟΙΚΗΤΗ ΕΘΝΙΚΗΣ ΑΡΧΗΣ ΔΙΑΦΑΝΕΙΑΣ κ. Αγγ. Μπίνη, Λένορμαν 195 & Αμφιαράου - Αθήνα Τ.Κ. 10442, e-mail: info@aead.gr

7.    ΝΕΑ ΔΗΜΟΚΡΑΤΙΑ, Πειραιώς 62 - Μοσχάτο Τ.Κ. 18346

8.    ΣΥ.ΡΙΖ.Α, Πλατεία Ελευθερίας 1 - Αθήνα Τ.Κ. 10553, e-mail: info[at]syriza.gr

9.    ΚΙΝ.ΑΛ.  Χαρ. Τρικούπη 50 - Αθήνα, Τ.Κ. 10680, e-mail: info@kinimaallagis.gr

10.  Κ.Κ.Ε. Λεωφ. Ηρακλείου 145 - Νέα Ιωνία, Τ.Κ. 14231 e-mail: mailbox@kke.gr

11.  ΜΕΡΑ 25 ΜΑΥΡΟΜΑΤΑΙΩΝ 15, ΠΕΔΙΟΝ ΑΡΕΩΣ Τ.Κ.10434, e-mail: info@mera25.gr

12.  ΕΛΛΗΝΙΚΗ ΛΥΣΗ, Ιπποκράτους 10-12 - Αθήνα, Τ.Κ.10679, e-mail: info@elliniki-lisi.gr

13.  ΛΑÏΚΗ ΕΝΟΤΗΤΑ Πατησίων 14 (Στοά Φέξη) 8ος όροφος, e-mail: grafeiotypou@laiki-enotita.gr

14.  ΑΔΕΔΥ Ψύλλα 2 & Φιλελλήνων, Αθήνα, Τ.Κ. 10557, e-mail: adedy@adedy.gr

15.  Π.Ο.Ε.ΔΗ.Ν. Αριστοτέλους 22 - Αθήνα, Τ.Κ. 10433, fax: 2105234589, e-mail: poedhn@otenet.gr

16.  ΣΥΛΛΟΓΟΣ ΕΡΓΑΖΟΜΕΝΩΝ Ι.Κ.Α. Στουρνάρη 30 - Αθήνα, e-mail: seika@otenet.gr